Document ID: /roh_data/filtered/fineweb-2-filterrobots_roh.jsonl.gz/67247

Per pudair controllar meglier il commerzi cun armas ston uschè blers pajais sco pussaivel lavurar ensemen. Quai ha ditg il president da la Confederaziun Johann Schneider-Ammann a la Conferenza dals Stadis ch'han suttascrit il contract davart il commerzi cun armas.
Quest'emna discutan var 130 pajais e blers represchentants da la societad civila davart la dumonda co realisar il contract davart il commerzi cun armas. Quai scriva il Departament federal d'economia, furmaziun e retschertga. Cun il contract davart il commerzi cun armas ha la comunitad da stadis reglà il commerzi sur cunfin cun armas convenziunalas.